Здаецца, што крызіс сапраўды моцна закрануў Злучаныя Штаты. Інакш у шэрагах дэмакратычнай партыі не пачалася б палеміка наконт таго, што магчымым адказам на цяперашні выклік можа стаць сацыялістычная мадэль гаспадаркі. Натуральна, ініцыятарамі і ўдзельнікамі гэтай дыскусіі выступаюць самыя левыя колы, аб’яднаныя вакол рэдакцыі часопісу “The Nation. Аднак факт пачатку падобных дэбатаў ужо шакіруе: дэмакраты ніколі не ставілі пад сумнеў рынкавыя прынцыпы амерыканскай эканомікі і права прыватнай уласнасці.